VS002451
Datum: 2003-06-11T02:00:00.000+02:00
datum_sodbe_i_stopnje: 2008-12-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: hudi primeri
odskodnina: 37.900 EUR
opombe: II Ips 878/2009. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 25 do 30 let

Osnovnošolka, kasneje dijakinja.

## Škodni dogodek

Poškodovana v prometni nesreči kot voznica motornega vozila.

## Poškodba

Zvin vratne hrbtenice, odrgnine desne nad- in podlahti, razpočna rana na desni strani čela, zlom lobanje z udarnino možganov; posledica hudega udarca v glavo je bil pojav epilepsije.

## Telesne bolečine

13.200 EUR Hude trajne bolečine – 3 tedne, srednje hude trajne – 5 mesecev; lažje bolečine (glavoboli večkrat tedensko, bolečine v vratu) so še prisotne in bodo tudi v bodoče.

#### Hospitalizacija

motnje zavesti, motnje intakranialnega tlaka, parcialni epileptični napadi, jemanje analgetikov in pomirjeval, RTG, EEG, antiepileptična terapija, številni specialistični pregledi in kontrole

#### Ambulantno zdravljenje

Številni specialistični pregledi in kontrole.

#### Nevšečnosti med zdravljenjem

Motnje zavesti, motnje intakranialnega tlaka, parcialni epileptični napadi, jemanje analgetikov in pomirjeval, RTG, EEG, antiepileptična terapija.

## Strah

4.200 EUR Primarnega strahu zaradi narave poškodbe ni utrpela; hud sekundaren strah za izid zdravljenja in ob postavitvi diagnoze – več mesecev; strah jo je bilo tudi izgube službe, saj je bila zaposlena za določen čas in prihodnosti

## Zmanjšanje življenjske aktivnosti

20.000 EUR Zaradi epilepsije in motenj zavesti ne sme delati na višini, pri strojih, ne sme opravljati težjih del in del, ki zahtevajo večjo zbranost; ne sme upravljati motornega vozila 2 leti po zadnjem napadu, njeno sposobnost za vožnjo mora ocenjevati specialist medicine dela. Zaradi vrtoglavice ne vozi več kolesa, opustila je tek, ne more se peljati z dvigalom, avionom, opustila je športe; ostala ji je le še vadba na sobnem kolesu in hoja. Gospodinjska dela opravlja počasneje, težko dviguje bremena; ne dela več na blagajni temveč v pisarni, težko ohranja koncentracijo. Ves čas jo teži misel na prihodnost, počuti se manj vredna, obremenjuje se z mislijo, kako si bo ustvarila družino.

#### Opis invalidnosti

50%.

## Skaženost

500 EUR Brazgotina na področju lasišča in čela v dolžnici 7 cm, ki je skoraj neopazna, a oškodovanko moti, ker jo spominja na nesrečo, opazi pa jo večkrat kot ostali (npr. pri osebni higieni). Upoštevano je bilo dejstvo, da gre za mlado žensko.

---

OZ člen 179, 182